**ΕΛΑΧΙΣΤΑ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**Γενικά:**

1. Σημειώνεται ότι παρακάτω υπάρχει ενδεικτική καταγραφή δικαιολογητικών. Σε κάθε περίπτωση τα δικαιολογητικά προκύπτουν από τα αναλυτικά κριτήρια ΕΠΙΛΟΓΗΣ και ΕΠΙΛΕΞΙΜΟΤΗΤΑΣ καθώς και από τις διευκρινίσεις αυτών, κατά περίπτωση. Επίσης ο υποψήφιος επενδυτής μπορεί να επισυνάψει κάθε άλλο δικαιολογητικό το οποίο θεωρεί ότι ενισχύει την πρότασή του σύμφωνα με τα κριτήρια επιλογής.
2. Τα απαιτούμενα δικαιολογητικά πρέπει να είναι πρωτότυπα, ακριβή αντίγραφα ή νομίμως επικυρωμένα. Σε περίπτωση υποβολής φωτοαντιγράφων θα πρέπει επιπλέον να υποβάλλεται υπεύθυνη δήλωση, στην οποία να αναφέρεται ότι «τα φωτοαντίγραφα που προσκομίζονται στο φάκελο υποψηφιότητας είναι πιστά αντίγραφα των πρωτοτύπων» (περιλαμβάνεται στο σημείο 29 του υποδείγματος της Ι\_9 Υπεύθυνης Δήλωσης) Σε διαφορετική περίπτωση δεν λαμβάνονται υπόψη.
3. Οι απαιτούμενες Υπεύθυνες Δηλώσεις είναι της παρ. 4 του άρθρου 8 του Ν. 1599/1986 (Α΄ 75), όπως εκάστοτε ισχύει, με θεώρηση γνησίου υπογραφής. Σε περίπτωση που ο υποψήφιος είναι νομικό πρόσωπο τις σχετικές Υπεύθυνες Δηλώσεις που αφορούν το ίδιο το νομικό πρόσωπο υπογράφει ο νόμιμος εκπρόσωπος αυτού.
4. Δικαιολογητικά αλλοδαπών ή άλλων υποψηφίων, εφόσον εκδίδονται από αλλοδαπή αρχή πρέπει να είναι επίσημα μεταφρασμένα στα ελληνικά. Σε διαφορετική περίπτωση δεν λαμβάνονται υπόψη. Εάν σε κάποια χώρα βεβαιώνεται από οποιαδήποτε αρχή της ότι δεν εκδίδεται κάποιο/κάποια από τα απαιτούμενα δικαιολογητικά ή δεν καλύπτουν όλες τις περιπτώσεις που αναφέρονται ανωτέρω, αντικαθίστανται από ένορκη βεβαίωση του υποψηφίου ή, αν ούτε αυτή προβλέπεται, από Υπεύθυνη Δήλωσή του ενώπιον δικαστικής ή άλλης αρχής της χώρας εγκατάστασής του, στην οποία θα δηλώνεται ότι στη συγκεκριμένη χώρα δεν εκδίδονται τα συγκεκριμένα δικαιολογητικά και ότι ο υποψήφιος πληροί τα κατά τα ανωτέρω απαιτούμενα.
5. Τα δικαιολογητικά που θα υποβληθούν συνημμένα κατά την υποβολή της αίτησης στήριξης στο ΠΣΚΕ είναι μόνο τα οικονομικά στοιχεία καθώς και το έντυπο «Ι\_2 Αίτηση Στήριξης Συμπληρωματικά Στοιχεία»

**Σημείωση:** Για ορισμένα από τα δικαιολογητικά πρέπει να συμπληρωθούν οι σχετικοί πίνακες του παραρτήματος ή του εντύπου «Ι\_2 Αίτηση Στήριξης Συμπληρωματικά Στοιχεία».

Τα **ελάχιστα απαιτούμενα δικαιολογητικά** που προσκομίζονται (**κατά περίπτωση**) με τον Φάκελο Υποψηφιότητας είναι ενδεικτικά τα εξής:

**1. ΕΜΠΡΟΘΕΣΜΗ & ΝΟΜΙΜΗ ΥΠΟΒΟΛΗ**

1. Αριθμός πρωτοκόλλου ΟΤΔ ή/και αποδεικτικά αποστολής με ταχυδρομείο ή ταχυμεταφορά
2. Απόφαση του αρμόδιου οργάνου του φορέα της επένδυσης για την υποβολή της πρότασης και ορισμού νόμιμου εκπροσώπου (ισχύει για τα Νομικά Πρόσωπα) ή εξουσιοδότηση ενός μέλους στα υπό σύσταση Νομικά πρόσωπα

**2. ΕΓΓΡΑΦΑ ΠΡΟΣΚΛΗΣΗΣ**

1. Ι\_1 Αίτηση Στήριξης
2. Ι\_2 Συμπληρωματικά στοιχεία αίτησης στήριξης
3. Αναλυτικός προϋπολογισμός (Έντυπο Ι\_11) & σε ηλεκτρονική μορφή (αρχείο excel)
4. Μελέτη Βιωσιμότητας σύμφωνα με το υπόδειγμα του εντύπου Ι\_8 & σε ηλεκτρονική μορφή (αρχείο excel)
5. Συμπλήρωση Δήλωσης De Minimis (Έντυπο Ι\_7)
6. Συμπλήρωση του εντύπου Ι\_6 (ΔΗΛΩΣΗ ΣΧΕΤΙΚΑ ΜΕ ΤΑ ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΙΔΙΟΤΗΤΑ ΜΜΕ ΜΙΑΣ ΕΠΙΧΕΙΡΗΣΗΣ)
7. Υπεύθυνη Δήλωση Δικαιούχου
8. Θεωρημένο αντίγραφο αστυνομικής ταυτότητας ή διαβατηρίου υποψήφιου επενδυτή.

**3. ΝΟΜΟΠΟΙΗΤΙΚΑ ΕΓΓΡΑΦΑ ΦΟΡΕΑ ΠΡΟΤΑΣΗΣ**

* 1. Σε περίπτωση προσωπικών εταιρειών (συστημένων ή υπό σύσταση) υποβάλλεται για όλα τα μέλη τους.
	2. Σε περίπτωση άλλων νομικών προσώπων υποβάλλεται για το νόμιμο εκπρόσωπο.
	3. Για τις υποδράσεις όπου η ηλικία (<=35 ετών) αποτελεί κριτήριο επιλεξιμότητας ή/ και επιλογής και ο φορέας της επένδυσης είναι συλλογικό σχήμα τότε πρέπει να προσκομιστεί θεωρημένο αντίγραφο ταυτότητας για όλα τα μέλη που η ηλικία τους είναι μικρότερη ή ίση των 35 ετών ώστε να αποδεικνύεται ότι τα μέλη αυτά κατέχουν ποσοστό μεγαλύτερο ή ίσο του 50%. (Διευκρίνιση : όταν εξετάζεται ως κριτήριο επιλεξιμότητας για την δράση 19.2.2, τότε δεν ισχύει για τις Ανώνυμες Εταιρίες και τις Εταιρίες Περιορισμένης Ευθύνης)
1. Βεβαίωση αρμοδίου Υπηρεσιακού Συμβουλίου, ότι παρέχεται σε Δημόσιο Υπάλληλο η σχετική άδεια υλοποίησης επενδυτικού σχεδίου (όταν ο υποψήφιος δικαιούχος είναι Δημόσιος Υπάλληλος).
2. Σχετικά αποδεικτικά στοιχεία (Βεβαίωση ΔΕΚΟ ή Καταστατικό ΔΕΚΟ) με τα οποία τεκμηριώνεται ότι δεν υπάρχει κώλυμα υλοποίησης επενδυτικού σχεδίου από υποψήφιο επενδυτή που είναι εργαζόμενος σε ΔΕΚΟ.
3. Βεβαίωση από αρμόδια Διοικητική ή Δικαστική αρχή κατά την ένταξη.
4. Θεωρημένο καταστατικό εταιρικού σχήματος (το πιο πρόσφατο κωδικοποιημένο και οι τυχόν μεταγενέστερες τροποποιήσεις αυτού, μαζί με τα αντίστοιχα ΦΕΚ δημοσίευσης όπου αυτή προβλέπεται).
5. Σχέδιο καταστατικού για τις υπό σύσταση εταιρείες και νομικά πρόσωπα, με υπογραφές όλων των εταίρων.
6. Πρόσφατα στοιχεία εταιρικής / μετοχικής σύνθεσης κατά την καταληκτική ημερομηνία του διαγωνισμού, από το τηρούμενο ειδικό βιβλίο.
7. Βεβαίωση εγγραφής στο Μητρώο Αγροτών και Αγροτικών Εκμεταλλεύσεων (ΜΑΑΕ), σχετική Βεβαίωση του ΕΦΚΑ (Τμήμα Αγροτών) ή άλλο συναφές δικαιολογητικό (όπως Ενιαία Δήλωση Εκμετάλλευσης κλπ) (υποχρεωτικό για την υποδράση19.2.2.6)
8. Για τα Άτομα με αναπηρία (Α.Μ.Ε.Α.) απαιτείται πιστοποίηση από Κέντρα Πιστοποίησης Αναπηρίας. Δεν γίνεται δεκτή απόφαση του αρμοδίου οργάνου, στην οποία αναφέρεται ότι το άτομο με αναπηρία είναι «ανίκανο για κάθε βιοποριστική εργασία». (υποχρεωτικό για όλες τις υποδράσεις της Δράσης19.2.2)

**4. ΑΠΟΔΕΙΚΤΙΚΑ ΚΑΤΟΧΗΣ / ΧΡΗΣΗΣ ΑΚΙΝΗΤΟΥ**

Σε περίπτωση πράξεων που περιλαμβάνουν επενδύσεις σε νέες ή υφιστάμενες υποδομές, απαιτούνται είτε αποδεικτικά ιδιοκτησίας στο όνομα του δικαιούχου είτε μακροχρόνια μίσθωση που να καλύπτει χρονική περίοδο, τουλάχιστον δεκαπέντε (15), έτη από την δημοσιοποίηση της σχετικής πρόσκλησης, επί του γηπέδου ή του οικοπέδου ή/και του ακινήτου, στις οποίες πραγματοποιούνται οι επενδύσεις. Σε περίπτωση εκσυγχρονισμού χωρίς επέμβαση στον φέροντα οργανισμό του κτιρίου ή σε περίπτωση μικρών προσθηκών που συμπληρώνουν την λειτουργικότητα του κτιρίου οι οποίες σε κάθε περίπτωση αποτελούν λιγότερο από το 10% του αιτούμενου κόστους, εννέα (9) έτη από την δημοσιοποίηση της σχετικής πρόσκλησης.

Κατά την υποβολή της αίτησης στήριξης στο ΤΠ, γίνονται δεκτά προσύμφωνα μίσθωσης ή αγοράς γηπέδου ή του οικοπέδου ή/και του ακινήτου υπό την προϋπόθεση να μην αποτελούν ανάληψη υποχρέωσης που καθιστά μη αναστρέψιμη την επένδυση έτσι ώστε να πληρούται ο χαρακτήρας κινήτρου στην περίπτωση επενδύσεων που υλοποιούνται βάσει του Καν. ΕΕ 651/2014).

Σε κάθε περίπτωση το γήπεδο ή το οικόπεδο ή το ακίνητο θα πρέπει να είναι ελεύθερο βαρών, εκτός της περίπτωσης που το βάρος έχει προκύψει από επιχειρηματικό δάνειο για την ίδια φύση επένδυσης ή θα προκύψει από επιχειρηματικό δάνειο για την υλοποίηση της πρότασης ή από δάνειο για την αντιμετώπιση φυσικής καταστροφής, από την οποία επλήγει η επιχείρηση.

Στην συνέχεια παρατίθενται τα δικαιολογητικά που αποδεικνύουν την κατοχή/χρήση του ακινήτου :

**α) Τίτλοι κυριότητας**: (συμβόλαιο πώλησης, δωρεά, γονική παροχή, δικαστική απόφαση αναγνωριστική χρησικτησίας, κληρονομική διαδοχή κ.λπ.), συνοδευόμενοι από πιστοποιητικά μεταγραφής, ιδιοκτησίας και βαρών /διεκδικήσεων του αρμοδίου Υποθηκοφυλακείου.

**β) Πολυετές μισθωτήριο συμβόλαιο**, ως εξής:

Ι) Για νέες κτιριακές εγκαταστάσεις:

Συμβολαιογραφικό έγγραφο μίσθωσης με διάρκεια τουλάχιστον 15 ετών από την ημερομηνία της δημοσιοποίησης της παρούσας πρόσκλησης εκδήλωσης ενδιαφέροντος για την υποβολή προτάσεων και πιστοποιητικό μεταγραφής (εφόσον στην πρόταση προβλέπονται νέες κτιριακές εγκαταστάσεις).

ΙΙ) Για λοιπές επενδύσεις (βελτίωση κτιριακών εγκαταστάσεων ή/και προμήθεια εξοπλισμού)

Σε περίπτωση εκσυγχρονισμού χωρίς επέμβαση στον φέροντα οργανισμό του κτιρίου ή σε περίπτωση μικρών προσθηκών που συμπληρώνουν την λειτουργικότητα του κτιρίου οι οποίες σε κάθε περίπτωση αποτελούν λιγότερο από το 10% του αιτούμενου κόστους, συμφωνητικό μίσθωσης εννέα (9) τουλάχιστον ετών από την δημοσιοποίηση της παρούσας πρόσκλησης.

γ) Προσύμφωνο μεταβίβασης-αγοραπωλησίας ή μίσθωσης ακινήτου.

Στην περίπτωση υποβολής προσυμφώνου, απαιτείται η προσκόμιση των οριστικών συμβολαίων ιδιοκτησίας ή μίσθωσης, με τα αντίστοιχα πιστοποιητικά ιδιοκτησίας και μεταγραφής του αρμόδιου υποθηκοφυλακείου, πριν από την υπογραφή της Σύμβασης μεταξύ Δικαιούχου και ΟΤΔ.

δ) **Οποιοδήποτε άλλο στοιχείο αποδεικνύει** κατά περίπτωση την κατοχή ή χρήση, για τους απαιτούμενους ελάχιστους χρόνους (κυρίως στις περιπτώσεις ανυπαρξίας τίτλων για δημόσιες εκτάσεις και για πράξεις δημοσίου χαρακτήρα)

Στην περίπτωση συγκυριότητας του ακινήτου της πρότασης προσκομίζονται (κατά περίπτωση) τα κάτωθι :

* Δικαιολογητικά συγκυριότητας του ακινήτου και αντίστοιχα:
* Δικαιολογητικά χρήσης/κατοχής του ακινήτου από τον συγκύριο που είναι υποψήφιος επενδυτής
* Υπεύθυνη Δήλωση ψιλού κυρίου, ότι συμφωνεί και αποδέχεται την προτεινόμενη χρήση του ακινήτου από τον επικαρπωτή – υποψήφιο επενδυτή.
* Υπεύθυνη Δήλωση επικαρπωτή, ότι δεσμεύεται ως προς όλες τις υποχρεώσεις και τα δικαιώματα που απορρέουν από τη σύμβαση μεταξύ ψιλού κυρίου – υποψήφιου επενδυτή και ΟΤΔ, την οποία και θα συνυπογράψει.
* Δικαστική άδεια στους κηδεμόνες για οποιαδήποτε πράξη μεταβίβασης ή μίσθωσης αφορά το ιδανικό μερίδιο ανηλίκου συγκυρίου.
* Στην περίπτωση υπό σύσταση εταιρειών, η κατοχή – χρήση του ακινήτου με βάση τα ανωτέρω θα πρέπει να αποδεικνύεται από έναν τουλάχιστον εκ των εταίρων.

**Σημείωση** : Τα παραπάνω αποδεικτικά, κατοχής/χρήσης ακινήτου, πρέπει να αποτυπωθούν στον πίνακα 1 του παραρτήματος του παρόντος εντύπου.

**5. ΚΑΛΥΨΗ ΙΔΙΩΤΙΚΗΣ ΣΥΜΜΕΤΟΧΗΣ**

Η απόδειξη της ιδιωτικής συμμετοχής (ίδια κεφάλαια και δάνεια) μπορεί να τεκμηριώνεται:

1. Είτε με Υπεύθυνη δήλωση στην οποία να δηλώνεται ότι ο υποψήφιος θα καλύψει την ιδιωτική συμμετοχή που απαιτείται για την υλοποίηση της πρότασής του, σύμφωνα με το χρηματοδοτικό σχήμα και ότι σε περίπτωση δανεισμού, που θα ανέρχεται στο ως άνω ποσοστό, το δάνειο θα πρέπει να είναι ελεύθερο από κάθε είδους κρατική ενίσχυση, συμπεριλαμβανομένων τυχόν εγγυήσεων ή επιδοτήσεων επιτοκίου, ή δανείου με ευνοϊκότερους όρους χορήγησης μέσω κάθε είδους χρηματοδοτικών εργαλείων
2. Είτε με βεβαίωση μέσου υπολοίπου για κάθε τραπεζικό λογαριασμό στον οποίο είναι δικαιούχος ο δυνητικός δικαιούχος. Η περίοδος του μέσου υπολοίπου θα αφορά το χρονικό διάστημα ενός ημερολογιακού μήνα, οποιοδήποτε μήνα εντός του τελευταίου εξαμήνου πριν τη δημοσίευση της πρόσκλησης. Η ως άνω ημερομηνία θα είναι κοινή για όλους τους τραπεζικούς λογαριασμούς.
3. Σε περίπτωση που έχουν πραγματοποιηθεί τραπεζικές πληρωμές για προτεινόμενες/αιτούμενες επιλέξιμες δαπάνες, αυτές μπορούν να προσμετρήσουν στα ίδια κεφάλαια, ως ήδη διατεθέντες ίδιοι πόροι. **Σημείωση :** Ισχύει μόνο για τις πράξεις που εμπίπτουν στον Καν. (ΕΕ) αριθ.1407/2013.

**Σημείωση : α)** Σε περίπτωση χρήσης του Άρθρου 14 του Καν 651/2014 πρέπει να προσκομιστούν αποδεικτικά της ιδιωτικής συμμετοχής (ίδια κεφάλαια ή/και δάνεια) που να αντιστοιχούν τουλάχιστον στο 25% του προϋπολογισμού της πράξης.

**β)** στην περίπτωση που η απόδειξη της ίδιας συμμετοχής πραγματοποιείται με υπεύθυνη δήλωση, αυτή δεν βαθμολογείται ως αποδεικτικό στοιχείο στο αντίστοιχο κριτήριο.

**6. ΑΔΕΙΕΣ-ΕΓΚΡΙΣΕΙΣ-ΜΕΛΕΤΕΣ-ΣΧΕΔΙΑ-ΧΑΡΤΕΣ**

* Σήμα λειτουργίας ΕΟΤ (ή γνωστοποίηση λειτουργίας) για επενδύσεις εκσυγχρονισμού ή επέκτασης καταλυμάτων ή άδεια λειτουργίας ή γνωστοποίηση λειτουργίας ή δήλωση για απαλλαγή από την υποχρέωση εφοδιασμού με άδεια εγκατάστασης και λειτουργίας, για λοιπές υφιστάμενες επιχειρήσεις.
* Χάρτης περιοχής ή κατάλληλη εκτύπωση από ανάλογη εφαρμογή Η/Υ (π.χ GoogleEarth), με σημειωμένη τη θέση της επένδυσης.
* Τοπογραφικό διάγραμμα και διάγραμμα κάλυψης (κλίμακα 1:100 ή 1:200) υπογεγραμμένα από μηχανικό.
* Αρχιτεκτονικά Σχέδια - κατόψεις (πλήρεις και με διάταξη του εξοπλισμού, εφ’ όσον υπάρχει ή προβλέπεται), όψεις, τομές (κλίμακα 1:50 ή 1:100) υπογεγραμμένα από μηχανικό. Εφόσον τα επενδυτικά σχέδια περιλαμβάνουν υποδομές/διαρρυθμίσεις που εξυπηρετούν την προσβασιμότητα ατόμων με μειωμένη κινητικότητα θα πρέπει να υπάρχει σαφής πρόβλεψη στη μελέτη και τα σχέδια του φακέλου υποψηφιότητας καθώς και έκθεση τεκμηρίωσης εξασφάλισης της προσβασιμότητας των ατόμων με αναπηρία. (διευκρινήσεις στον παράρτημα ΙΙ\_2 Οδηγός επιλεξιμότητας-επιλογής , κριτήριο12).
* Ακριβείς αναλυτικές προμετρήσεις των προτεινόμενων κατασκευαστικών εργασιών.
* Στατικά σχέδια ή τεχνική έκθεση για την τεκμηρίωση των προμετρήσεων
κατασκευαστικών εργασιών, εφ’ όσον είναι απαραίτητα.
* Λοιπές μελέτες και σχέδια.
* Φωτογραφικό υλικό της θέσης (οικοπέδου) που γίνεται η επένδυση με σαφή απεικόνιση της υφιστάμενης κατάστασης, και φωτογραφικό υλικό των υφιστάμενων εγκαταστάσεων εφόσον υφίστανται τέτοιες.
* Για νέες κτιριακές υποδομές, όλες οι διατιθέμενες εγκρίσεις και άδειες.
* Για τη διαπίστωση της ωριμότητας και ετοιμότητας του επενδυτικού σχεδίου, συμπληρώνεται αναλόγως ο πίνακας Εγκρίσεων – Αδειών του Πίνακα **19.1** του εντύπου «Ι\_2 Συμπληρωματικά Στοιχεία Αίτησης»
* Στις περιπτώσεις καταλυμάτων, των οποίων η κατάταξη σε επιλέξιμες από την ΚΥΑ μορφές εξαρτάται από την μοριοδότηση ή την τάξη τους, (πχ Ενοικιαζόμενα Επιπλωμένα Δωμάτια Διαμερίσματα με 3 ή 4 κλειδιά, ή ξενοδοχεία 3 αστέρων και άνω), υποβάλλεται συμπληρωμένος **πίνακας μοριοδότησης** τους.
* **Μελέτη περιβαλλοντικών επιπτώσεων** (είναι δυνατόν να προσκομισθεί και μετά την υποβολή της αίτησης στήριξης. Εάν δεν προσκομισθεί, η πρόταση κρίνεται ως «μη παραδεκτή»). Δεν βαθμολογείται ως στοιχείο ωριμότητας.

**7. ΟΙΚΟΝΟΜΙΚΑ ΚΑΙ ΦΟΡΟΛΟΓΙΚΑ ΣΤΟΙΧΕΙΑ**

* + Οικονομικά και φορολογικά στοιχεία κατά περίπτωση (Ε1,Ν,Ε3,Ε5,Ε7,Ε9,Ισολογισμοί, Μητρώα παγίων κ.α) των τελευταίων τριών διαχειριστικών χρήσεων.
	+ Ακριβή αντίγραφα των θεωρημένων Ισοζυγίων Γενικών και Αναλυτικών Καθολικών για το χρονικό διάστημα των τελευταίων δώδεκα μηνών πριν την καταληκτική ημερομηνία της πρόσκλησης, για τις εταιρείες ΟΕ, ΕΕ και ΕΠΕ που έχουν συσταθεί από χρόνο μεγαλύτερο της τριετίας και τηρούν βιβλία Γ' κατηγορίας.
	+ Υπεύθυνη δήλωση ότι η υφιστάμενη επιχείρηση δεν είναι προβληματική.

**8. ΑΛΛΑ ΣΤΟΙΧΕΙΑ ΓΙΑ ΤΗΝ ΤΕΚΜΗΡΙΩΣΗ ΤΗΣ ΠΡΟΤΑΣΗΣ**

* Βεβαίωση από αρμόδιο φορέα για συστήματα περιβαλλοντικής διαχείρισης (π.χ ISO

14.000, EMAS)

* Βεβαίωση αρμόδιου φορέα για Επεξεργασία πρώτων υλών παραγόμενων με μεθόδους βάσει προτύπων
* Βεβαίωση αρμόδιου φορέα για παραγωγή προϊόντων ποιότητας βάσει προτύπου (Βιολογικά, κλπ)

Τεκμηρίωση επαγγελματικής εμπειρίας

* + Βεβαιώσεις εργοδοτών για προηγούμενη απασχόληση σε αντικείμενο σχετικό με τη φύση της πρότασης.
	+ Κατάλληλη βεβαίωση ασφαλιστικού φορέα.
	+ Έναρξη επιτηδεύματος (με σχετικό ΚΑΔ από Δ.Ο.Υ)
	+ Καταστατικό (σε περίπτωση νομικού προσώπου).

Τίτλοι σπουδών (π.χ. ΕΠΑΣ, ΙΕΚ, ΑΕΙ, ΤΕΙ) σχετικών με τη φύση της πρότασης.

* + Βεβαίωση πιστοποιημένου Φορέα για Επαγγελματική κατάρτιση τουλάχιστον 200 ωρών, σχετική με το αντικείμενο της πρότασης.
	+ Σε περίπτωση συστημένων προσωπικών εταιρειών ή υπό σύσταση εταιρειών, ανεξαρτήτως μορφής, τα ανωτέρω υποβάλλονται για όλα τα μέλη τους.
	+ Σε περίπτωση άλλων νομικών προσώπων υποβάλλονται για το νόμιμο εκπρόσωπο ή άλλο μέλος της διοίκησης.

Ιδιωτικά Συμφωνητικά ή Ε9 που τεκμηριώνουν την εξασφάλιση πρώτων υλών

* Ιδιωτικά συμφωνητικά θεωρημένα από Δ.Ο.Υ (ή καταχωρημένα ηλεκτρονικά) με παραγωγούς από τα οποία θα προκύπτει η ποσότητα του προς διάθεση προϊόντος στην επιχείρηση,
* Πιστοποιητικά διαπιστευμένου οργανισμού ότι ο παραγωγός ακολουθεί πρόγραμμα ολοκληρωμένης διαχείρισης ή ειδικής εκτροφής ή παράγει βιολογικά προϊόντα.
* Άλλα κατάλληλα στοιχεία (δηλώσεις παραγωγής μεταποιητικής μονάδας, δηλώσεις συγκομιδής παραγωγών που διαθέτουν τα προϊόντα τους στην μεταποιητική μονάδα, αποφάσεις των ΔΑΟΚ για κατάταξη των προϊόντων, δηλώσεις ΟΣΔΕ παραγωγών , Ενιαία Δήλωση Εκμετάλλευσης κλπ).
* Ειδικότερα, η επεξεργασία βιολογικών προϊόντων αποδεικνύεται με:
* ιδιωτικά συμφωνητικά θεωρημένα από Δ.Ο.Υ με παραγωγούς βιολογικών προϊόντων από τα οποία θα προκύπτει η ποσότητα του προς διάθεση προϊόντος στην επιχείρηση,
* έγγραφο από διαπιστευμένο οργανισμό από το οποίο να προκύπτει ότι οι παραγωγοί αυτοί καλλιεργούν βιολογικό προϊόν.

Προσφορές που τεκμηριώνουν το εύλογο κόστος των δαπανών

* Προσφορές (προτιμολόγια) και πληροφοριακά φυλλάδια (prospectus) του προτεινόμενου εξοπλισμού. Το πλήθος των απαιτουμένων κατά περίπτωση προσφορών, εξαρτάται από το ύψος του μοναδιαίου (ή/και του συνολικού, κατά περίπτωση) κόστους των ειδών του προς προμήθεια εξοπλισμού ή ειδικών κατασκευαστικών εργασιών, που δεν έχουν τιμή μονάδας στον αντίστοιχο Εγκεκριμένο Πίνακα Τιμών (**έντυπο Ι\_12**)
* Λοιπά, κατά περίπτωση, Δικαιολογητικά που να αποδεικνύουν το «εύλογο κόστος» των αιτούμενων προς ενίσχυσης δαπανών.

**Σημείωση** : Η συγκριτική αποτύπωση των προσφορών γίνεται στον Πίνακα 2 του Παραρτήματος του παρόντος εντύπου

**9. ΥΠΕΥΘΥΝΗ ΔΗΛΩΣΗ**

**Υπεύθυνη Δήλωση** της παρ. 4 του άρθρου 8 του Ν. 1599/1986 (Α΄ 75), όπως εκάστοτε ισχύει, **με θεώρηση γνησίου υπογραφής**. Σε περίπτωση που ο υποψήφιος είναι νομικό πρόσωπο, τις σχετικές Υπεύθυνες Δηλώσεις που αφορούν το ίδιο το νομικό πρόσωπο υπογράφει ο νόμιμος εκπρόσωπος αυτού.

Το περιεχόμενο της Υπεύθυνης Δήλωσης που υπάρχει στο υπόδειγμα Ι\_9 θα πρέπει να διαμορφωθεί ανάλογα με την περίπτωση.

**10. ΠΡΟΣΘΕΤΑ ΔΙΚΑΙΟΛΟΓΗΤΙΚΑ ΣΤΗΝ ΠΕΡΙΠΤΩΣΗ ΧΡΗΣΗΣ ΤΟΥ ΚΑΝΟΝΙΣΜΟΥ Ε.Ε 651/14**

* 1. Τα δικαιολογητικά που αναφέρονται στο σημείο **Β.** του Παραρτήματος της παρούσας πρόσκλησης «*II\_4 Ορισμός Προβληματικών Επιχειρήσεων*» ανάλογα με τον τύπο της επιχείρησης. (**Σε περίπτωση χρήσης του άρθρου 14 Καν. (ΕΕ) αριθ.651/2014)**
	2. Φορολογική ενημερότητα ή βεβαίωση οφειλών της επιχείρησης από την οποία να προκύπτει ότι δεν είναι υπόχρεη σε ανάκτηση παράνομης κρατικής ενίσχυσης (για έλεγχο περί μη ύπαρξης εκκρεμούς διαταγής ανάκτησης) κατόπιν προηγούμενης απόφασης της Επιτροπής**. ( Αφορά μόνο σε περίπτωση χρήσης του Καν. ΕΕ651/2014).**

**Σημείωση : Στα ανωτέρω Δικαιολογητικά οι υποψήφιοι επενδυτές μπορούν να προσθέσουν οποιοδήποτε άλλο έγγραφο αποδεικτικό στοιχείο θεωρούν χρήσιμο και απαραίτητο για την τεκμηρίωση της πρότασής τους.**

**ΠΑΡΑΡΤΗΜΑ ΔΙΚΑΙΟΛΟΓΗΤΙΚΩΝ**

**ΠΙΝΑΚΑΣ 1. ΚΑΤΑΓΡΑΦΗ ΑΠΟΔΕΙΚΤΙΚΩΝ ΕΓΓΡΑΦΩΝ ΚΑΤΟΧΗΣ / ΧΡΗΣΗΣ ΑΚΙΝΗΤΟΥ**

|  |  |  |  |  |  |
| --- | --- | --- | --- | --- | --- |
| **Τίτλος ιδιοκτησίας οικοπέδου ή γηπέδου πρότασης** | **Εμβαδόν (μ2)** | **ΤΡΟΠΟΣ ΚΤΗΣΗΣ1** | **ΕΜΠΡΑΓΜΑΤΟ ΔΙΚΑΙΩΜΑ2** | **ΔΙΚΑΙΩΜ Α %3** | **μεταγραφή τίτλου ιδιοκτησίας** |
| **α/α** | **(αριθμός / έτος)** | **Υποθηκοφυλακείο** | **Αριθμός** | **Τόμος** |
| 1 |  |  |  |  |  |  |  |  |
| 2 |  |  |  |  |  |  |  |  |
| **σύνολο** |  |  |  |  |
| 1: αγορά, κληρονομιά, γονική παροχή, δωρεά, δικαστική απόφαση αναγνωριστική χρησικτησίας, άλλο (να αναφερθεί) |
| 2: πλήρης κυριότητα, ποσοστό εξ αδιαιρέτου, ψιλή κυριότητα, επικαρπία, άλλο (να αναφερθεί) |
| 3. σημειώνεται το ποσοστό επί του ακινήτου που κατέχει ο φορέας της πρότασης |
| **ΜΙΣΘΩΤΗΡΙΑ (Όλα τα μισθωτήρια διάρκειας μεγαλύτερης των εννέα (ετών) πρέπει να είναι συμβολαιογραφικά, σύμφωνα με το Άρθρο 618 του Αστικού Κώδικα) υπό την προϋπόθεση να μην αποτελούν ανάληψη υποχρέωσης που καθιστά μη αναστρέψιμη την επένδυση έτσι ώστε να πληρούται ο χαρακτήρας κινήτρου στην περίπτωση επενδύσεων που υλοποιούνται βάσει του Καν. ΕΕ 651/2014).** |
| **Συμβολαιογραφικό έγγραφο μίσθωσης(αριθμ./ ημερομηνία)** | **Εκμισθωτής** | **Διάρκεια** | **Πιστοποιητικόμεταγραφής (αριθμ. πρωτ./ ημερομην.)** | **Μίσθιο (αντικείμενο μίσθωσης)** |
| **οικόπεδο ή γήπεδο (μ2)** | **Κτίρια** | **Εξοπλισμός** |
| **από** | **έως** | **περιγραφή** | **εμβαδόν (μ2)** | **α/α** | **Σύντομη περιγραφή** |
|  |  |  |  |  |  |  |  |  |  |  |
| **ΑΛΛΟ (προσύμφωνα κλπ) Περιγράψτε παρακάτω :** |
|  |

ΠΝΑΚΑΣ 2 : ΤΕΚΜΗΡΙΩΣΗ ΕΥΛΟΓΟΥ ΚΟΣΤΟΥΣ

**Αφορά** : α) κατασκευαστικές εργασίες εκτός εγκεκριμένου Πίνακα Κατασκευαστικών Εργασιών, β) προμήθεια εξοπλισμού , γ) υπηρεσίες (πχ. συστήματα διαχείρισης ποιότητας κλπ) για δαπάνες άνω των 1.000 ευρώ / μονάδα είδους ή συνολικό κόστος άνω των 5.000 ευρώ ανά είδος.

|  |  |  |  |
| --- | --- | --- | --- |
| **Κατηγορία δαπάνης** | **είδος** | **τιμή μονάδος (μοναδιαίο κόστος χωρίς ΦΠΑ)** | **Τεκμηρίωση επιλογής** |
| **α/α** | **περιγραφή** | **Μονάδα Μέτρησης** | **1ηπροσφορά(επιλεγόμενη)** | **2η προσφορά** | **3η προσφορά** |
| **προσφέρων** | **προσφορά(€)** | **προσφέρων** | **προσφορά(€)** | **προσφέρων** | **προσφορά(€)** |
| ΚΤΙΡΙΑΚΑ | 1 |  |  |  |  |  |  |  |  |  |
| … |  |  |  |  |  |  |  |  |  |
| ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ | 1 |  |  |  |  |  |  |  |  |  |
| … |  |  |  |  |  |  |  |  |  |
| ΛΟΙΠΟΣ ΕΞΟΠΛΙΣΜΟΣ | 1 |  |  |  |  |  |  |  |  |  |
| 2 |  |  |  |  |  |  |  |  |  |
| … |  |  |  |  |  |  |  |  |  |
| ΕΞΟΠΛΙΣΜΟΣ ΑΠΕ | 1 |  |  |  |  |  |  |  |  |  |
| 2 |  |  |  |  |  |  |  |  |  |
| … |  |  |  |  |  |  |  |  |  |
| ΕΦΑΡΜΟΓΗ ΣΥΣΤΗΜΑΤΩΝ ΔΙΑΧΕΙΡΙΣΗΣ ΠΟΙΟΤΗΤΑΣ |  |  |  |  |  |  |  |  |  |  |
| ΆΛΛΟ |  |  |  |  |  |  |  |  |  |  |